62019TO0395(01)_INF
A Törvényszék (nyolcadik tanács) 2020. július 3‑i végzése – Tognoli és társai kontra Parlement
(T‑395/19., T‑396/19., T‑405/19., T‑408/19., T‑419/19., T‑423/19., T‑424/19., T‑428/19., T‑433/19., T‑437/19., T‑443/19., T‑455/19., T‑458/19–T‑462/19., T‑464/19., T‑469/19. és T‑477/19. sz. egyesített ügyek)
„Megsemmisítés iránti kereset – Intézményi jog – Az európai parlamenti képviselők egységes jogállása – Az olasz választókerületekben megválasztott európai parlamenti képviselők – A nyugdíjakkal kapcsolatban a 14/2018. sz. határozat az Ufficio di Presidenza della Camera dei deputati [a képviselőház elnöksége, Olaszország] általi elfogadása – A nyugdíjak összegének megváltoztatása – Nyilvánvalóan elfogadhatatlan keresetek”
1.
Bírósági eljárás – Indokolt végzéssel hozott határozat – Feltételek – Nyilvánvalóan elfogadhatatlan vagy jogilag nyilvánvalóan megalapozatlan kereset – Terjedelem
(A Törvényszék eljárási szabályzata, 126. cikk)
(lásd: 40. és 41. pont)
2.
Megsemmisítés iránti kereset – Keresettel megtámadható aktusok – Fogalom – Kötelező joghatásokat kiváltó aktusok – Előkészítő aktusok – Az Európai Parlament Pénzügyi Főigazgatósága által készített, az európai képviselőket megillető nyugdíjak összegének megváltoztatásáról szóló feljegyzés – Nem végleges jellegű aktus – Kizártság – Az említett feljegyzés ellen benyújtott kereset – Elfogadhatatlanság
(EUMSZ 263. cikk)
(lásd: 49–57., 59. és 61. pont)
3.
Bírósági eljárás – A keresetek elfogadhatósága – A keresetlevél benyújtásának időpontjában fennálló helyzet alapján történő értékelés – Új elem – Az eredeti kérelmek és jogalapok kiigazítása – Az eredeti kérelem elfogadhatóságától függő lehetőség
(A Törvényszék eljárási szabályzata, 86. cikk)
(lásd: 66. és 67. pont)
4.
Bírósági eljárás – Keresetlevél – Alaki követelmények – A kereset tárgyának megjelölése – A felhozott jogalapok rövid ismertetése – A felperes kereseti kérelmeinek egyértelmű megfogalmazása
(A Bíróság alapokmánya, 21. és 53. cikk; a Törvényszék eljárási szabályzata, 76. cikk, d) pont)
(lásd: 68. és 69. pont)
5.
Megsemmisítés iránti kereset – Az uniós bíróság hatásköre – Valamely intézmény elleni meghagyás iránti kérelem – Elfogadhatatlanság
(EUMSZ 263. és EUMSZ 266. cikk)
(lásd: 73. pont)
Tárgy
A felperesek mindegyike esetében a Pénzügyi Főigazgatóság Képviselői Fizetések és Szociális Jogosultságok Osztályának osztályvezetője által készített, és az Ufficio di Presidenza della Camera dei deputati (a képviselőház elnöksége [Olaszország]) 14/2018. sz. határozatának 2019. január 1‑jei hatálybalépését követően a felpereseket megillető nyugdíjak kiigazításáról szóló, 2019. április 11‑i feljegyzések megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék a kereseteket mint nyilvánvalóan elfogadhatatlanokat elutasítja.
2)
Carlo Tognoli és a többi felperes, akik nevét a melléklet tartalmazza, maguk viselik saját költségeiket, valamint az Európai Parlament részéről felmerült költségeket.